Першы намеснік міністра культуры Рэспублікі Беларусь Ірына Дрыга сказала: “Камсамол — гэта не толькі будоўлі, студатрады, тыя здзяйсненні, якія маюць матэрыяльнае ўвасабленне, не толькі тая велізарная выхаваўчая работа, але і багатая мастацкая спадчына. Менавіта камсамол быў заснавальнікам прэмій, якімі адзначаліся лепшыя творцы нашай краіны: мастакі, кампазітары, выканаўцы — усе тыя, хто зараз з’яўляецца легендамі нашай культуры, нашага мастацтва. І дзякуючы менавіта мастакам — былым камсамольцам, на гэтай выставе ўвасобіліся тыя падзеі, якія былі вехамі ў гісторыі камсамола”.